पाएं अपने शहर की ताज़ा ख़बरें और फ्री ई-पेपरडाउनलोड करें
पानीपत. सनौली नाका चौकी प्रभारी सबइंस्पेक्टर (एसआई) सुमित कुमार पर गोली चलाकर कातिलाना हमला करने के आरोपी शामली के गुलाब सिंह को पुलिस गिरफ्तार करना तो दूर केस में उसका नाम तक दर्ज नहीं कर सकी है। गुलाब सिंह शामली के जिला पंचायत अध्यक्ष और समाजवादी पार्टी के नेता के बेटे मनीष चौहान का गनर है। मनीष चौहान खुद मुख्यमंत्री भूपेंद्र सिंह हुड्डा को खुली चुनौती दे चुके हैं कि हिम्मत है तो गनर को गिरफ्तार करवाकर दिखाएं।
वारदात को हुए दो महीने हो चुके हैं और पुलिस अभी तक यह पता नहीं लगा पाई है कि गोली किसने चलाई, जबकि इस केस का चालान पेश करने के लिए पुलिस के पास एक महीना बचा है। हैरानी की बात यह है कि चौकी प्रभारी सुमित का एसपी कार्यालय की आर्थिक अपराध शाखा में स्थानांतरण कर दिया है। वहां से भी उनको मधुबन स्टेट अपराध रिकार्ड ब्यूरो में डेपुटेशन पर भेज दिया है।
1. कार को रुकवाकर लालबत्ती के बारे में पूछा
पानीपत की ओर आ रहे थे : 10 अप्रैल को शामली के जिला पंचायत अध्यक्ष मनीष चौहान अपनी लालबत्ती लगी इंडेवर से पानीपत की ओर जा रहे थे। सनौली नाका चौकी प्रभारी सुमित कुमार ने कार को रुकवाकर लालबत्ती की बाबत जानकारी मांगी। इससे गाड़ी में सवार लोग सकपका गए और बहाने बनाने लगे।
यूपी की सरकार से लेकर बड़े कांग्रेसियों तक पहुंच
जिला पंचायत अध्यक्ष मनीष चौहान के पिता वीरेंद्र सिंह समाजवादी पार्टी से हैं। वीरेंद्र सिंह गन्ना एवं बीज विभाग के चेयरमैन हैं। इसी कारण उनका शामली व मुजफ्फर नगर में दबदबा है। शायद पुलिस इसी वजह से उसके गनर पर हाथ डालने से कतरा रही है। मनीष की समलाखा क्षेत्र के एक कांग्रेस नेता से भी रिश्तेदारी है। नेता का हरियाणा व दिल्ली की राजनीति में खासा रुतबा है।
क्या इस कारण से भी पानीपत पुलिस कार्रवाई करने में ढील बरत रही है। पुलिस के इसी ढुलमुल रवैया का फायदा आरोपियों को हो रहा है। सवाल ये भी है कि क्या पुलिस की कहानी में को पेंच है, जिसकी वजह से वह जांच को आगे बढ़ाने में दिलचस्पी नहीं ले रही है।
सवालों के चाहिए जवाब
-पुलिस ने खुलासा किया था कि मनीष चौहान और उसके गनर ने फायर किया था, फिर भी पुलिस ने अज्ञात के खिलाफ केस क्यों दर्ज किया?
-पुलिस की टीम हमलावर की तलाश में दबिश दे चुकी है, लेकिन उन्हें गिरफ्तार क्यों नहीं किया जा रहा?
-एसआई सुमित का तबादला क्यों किया गया, क्या इसके पीछे किसी का राजनीतिक दबाव है?
-पुलिस अधिकारी पर हमला होने के बावजूद भी पुलिस किस मजबूरी में आरोपी को गिरफ्तार तो दूर पूछताछ तक नहीं कर पाई है?
-क्या पुलिस अदालत में चालान पेश करते समय आरोपी को नामजद करेगी या फिर अज्ञात का हवाला देकर मामले की लीपापोती कर दी जाएगी ?
-इस केस में पुलिस के आला अधिकारी चुप्पी क्यों साधे हुए हैं? क्यों नहीं दे रहे जवाब?
(आगे की स्लाइड्स में देखें और भी केस)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn